**รูปแบบการจัดทำรูปเล่มรายงานการวิจัย**

**1. ปก**

**1.1 ปกนอก** ทำด้วยกระดาษแข็ง ระดับชั้น ปวช. ปกสีฟ้า และระดับชั้น ปวส. ปกสีน้ำเงิน

รูปแบบจัดตามแบบฟอร์มที่วิทยาลัยฯ กำหนด (วิทยาลัยฯ จัดเตรียมปกไว้ให้)

**1.2 ใบรองปก** มีไว้เพื่อยึดให้ติดกับเล่มหนังสือ และช่วยป้องกันเนื้อหนังสือเมื่อปกหลังหลุดใช้

กระดาษสีขาวปล่อยเป็นแผ่นซ้อนบนหนังสือ

**1.3 ปกใน** ข้อความในปกจะเหมือนกันกับปกแข็งด้านนอกทุกอย่าง

**2. แบบใบรับรองโครงการ**  รูปแบบตามแบบฟอร์มที่วิทยาลัยฯ กำหนด

**3. กิตติกรรมประกาศ** เป็นการแสดงคำอุทิศความดีของหนังสือให้แก่ผู้มีพระคุณซึ่งได้ให้ความช่วยเหลือสนับสนุน

จนโครงการสำเร็จด้วยดี

**4. บทคัดย่อ** เขียนบทคัดย่อกล่าวถึงวัตถุประสงค์การวิจัย กระบวนการวิจัย และผลการวิจัย จำนวนคำไม่เกิน 350 คำ

**5. บทคัดย่อภาคภาษาอังกฤษ** เขียนบทคัดย่อกล่าวถึงวัตถุประสงค์การวิจัย กระบวนการวิจัย และผลการวิจัย

ภาคภาษาอังกฤษจำนวนคำไม่เกิน 350 คำ

**6. สารบัญ** เป็นหน้าบอกรายการและตำแหน่งของเนื้อหาสาระในเล่ม เช่น บอกว่าบทอยู่หน้าที่เท่าใด

อาจเพิ่ม หน้าสารบัญตารางและสารบัญภาพประกอบเพิ่มเติม

**7. เนื้อเรื่อง**

บทที่ 1 บทนำและความสำคัญของปัญหา

บทที่ 2 แนวคิดทฤษฎีและงานวิจัยที่เกี่ยวข้อง

บทที่ 3 วิธีดำเนินวิจัย

บทที่ 4 ผลการวิจัย

บทที่ 5 สรุป อภิปรายผล และข้อเสนอแนะ

**8. บรรณานุกรม** เอกสารอ้างอิง เป็นรายการแสดงรายชื่อหนังสือที่ใช้ค้นคว้าหรืออ้างอิงต้องพิมพ์ให้ถูกต้อง

โดยเรียงตามตัวอักษร ก ข ค....ฮ ของชื่อผู้แต่ง

**9. ภาคผนวก** เป็นส่วนข้อมูลอื่น ที่ต้องการเพิ่มเติม และมีความสำคัญในการค้นคว้า และใช้เป็นอ้างอิง

เช่น Data Sheet รายการอุปกรณ์ ภาพถ่ายชิ้นงาน โปรแกรมควบคุมการทำงานแต่ละเรื่องแบ่งเป็น

ภาคผนวก ก ภาคผนวก ข ตามความเหมาะสม

**10. สำเนาใบขออนุมัติโครงงาน** รูปแบบตามแบบฟอร์มที่วิทยาลัยฯ กำหนด

**11. ประวัติผู้วิจัย** แสดงชื่อ อายุ การศึกษา ประสบการณ์ อาชีพ และความสามารถ ผู้จัดทำโครงการเป็นหน้า

ท้ายกระดาษสุดของเนื้อหา ถ้ามีผู้ทำมากกว่า 1 คน ให้แยกคนละหนึ่งแผ่น (มีตัวอย่าง)

**หลักเกณฑ์ในการจัดทำเอกสารรายงานวิจัย ใช้รูปแบบตัวอักษร (Font) แบบ TH sarabunPSK**

1. ขนาดตัวอักษรแสดงบท ใช้ขนาดตัวอักษร 20 Point หนา

2. ขนาดตัวอักษรแสดงหัวข้อ ใช้ขนาดตัวอักษร 18 Point หนา

3. ขนาดตัวอักษร ใช้ขนาดตัวอักษร 16 Point

**หลักเกณฑ์ในการกั้นหน้ากระดาษ**


**ใช้กระดาษขนาด A4 เว้นระยะขอบ ดังนี้**

1. ด้านบน 1.5 นิ้ว

2. ด้านซ้าย 1.5 นิ้ว

3. ด้านล่าง 1 นิ้ว

4. ด้านขวา 1 นิ้ว



บน : 1.5” ล่าง : 1”

ซ้าย : 1.5” ขวา : 1”

**บรรณานุกรม**

ตัวอย่างการเขียนบรรณานุกรมสืบค้นจากเว็บไซต์

สรญา แสงเย็นพันธ์. 2563. **พฤติกรรมสุขภาพ**. สืบค้น 18 กันยายน2563, จาก <https://www.nupress.grad.nu.ac.th/behavior>

สำนักพิมพ์มหาวิทยาลัยนเรศวร. 2563. [**การวิจัยเชิงคุณภาพ**](https://www.nupress.grad.nu.ac.th/qualitative-research/). สืบค้น 12 ตุลาคม  
2563, จาก <https://www.nupress.grad.nu.ac.th/qualitative-research/>

Healey, R.G. 2011. **The History of Policy Analysis**. Retrieved 24 March 2019  
from https://econ.duke.edu/uploads/media\_items/what-is-the-history  
-of-policy-analysis-9-2011.original.pdf

**ตัวอย่างการเขียนบรรณานุกรมสืบค้นจากเอกสาร หนังสือ งานวิจัย**

วรวิทย์ ศรีสุวรรณ. 2536. พฤติกรรมบางด้านและการมีส่วนร่วมของคณะกรรมการดำเนินงานการกับผล

การดำเนินธุรกิจของสหกรณ์ในประเทศไทย. กรุงเทพฯ : วิทยานิพนธ์ปริญญาโท,

มหาวิทยาลัยเกษตรศาสตร์

วรวิทย์ ศรีสุวรรณ. 2563. หลักเศรษฐศาสตร์. (พิมพ์ครั้งที่ 4). กรุงเทพฯ : บริษัทศูนย์หนังสือเมืองไทย จำกัด

วรวิทย์ ศรีสุวรรณ. 2563. องค์การและจัดการสมัยใหม่. กรุงเทพฯ : บริษัทศูนย์หนังสือเมืองไทยจำกัด

วรวิทย์ ศรีสุวรรณ. 2555. การพัฒนาตัวบ่งชี้การบริหารงานตามหลักการบริหารจัดการที่ดีสำหรับสถานศึกษา

สังกัดสำนักงานคณะกรรมการการอาชีวศึกษา.นครราชสีมา : วิทยานิพนธ์ศึกษาศาสตร์ดุษฎีบัณฑิต

(การบริหารการศึกษา).มหาวิทยาลัยวงษ์ชวลิตกุล